Universitas San Francisco

Universitas San Francisco (USF) panèka universitas swasta sè andi' afiliasi sareng Ordo Yesuit, kennengngânna è San Francisco, California, Amèrika Serikat. Èpaddhek taon 1855, universitas ka'dinto kennèng èkennengngè lebbi dâri 9.000 mahasiswa sè ajhâlâni pendidikan è gellar sarjana bân pascasarjana è 59 program studi otama. Salaènna kampus otamana sè bâdâ è wilayah Golden Gate, USF jhughân andi' pan-bârâmpan kampus satelit sè bâdâ è pusat kottah San Francisco, Orange County, Sacramento, San Jose, bân Santa Rosa. Pangkat Mètorot U.S. News & World Report èdisi 2025, Universitas San Francisco (USF) bâdâ è pangkat ka-109 è antarana universitas-universitas nasional è Amèrika Serikat. Dâlem daftar Best Colleges 2023 vèrsi College Factual, USF bâdâ è pangkat ka-164 èantarana sadhâjâna Parghuruwân Tèngghi bân universitas empa' taon è naghârâ ghânèka. Bân è taon 2021, Washington Monthly nyabâ' USF è pangkat ka-138 dâri total 391 universitas nasional. Kampus Kampus otama Universitas San Francisco (USF), sè èkennal kalabân nyamac “The Hilltop,” bâdâ è arèa sè luwassâ 55 hèktar (22 hektare). Kampus ka'dinto èbâgi dhâddhi duwâ' bâgiyân, panèka Lone Mountain è bâgiyân dâjâ tor kampus bâbâ è bâgiyân lao' Turk Street, sakabbhina andi' jara' ra-kèra sèttong blok. Salaènna kampus otama, USF andi' pan-bârâmpan kampus satelit. Kampus Pusat Kottah San Francisco èpaddhek è taon 2012 bân bâdâ è Gedung Perusahaan Kopi Folger di 101 Howard Street. Kampus ka'dinto maghellâr 15 program pascasarjana è bâbâna School of Management bân College of Arts and Sciences. Kampus Orange County, sè èpaddhèk è kottah Orange taon 1983, matabâr program Magister Sains dâlem Manajemen Olahraga, Magister Sains dâlem Keperawatan, tor Magister Kasèhadhân Masyarakat kalabân fokus dâ' Epidemiologi Terapan bân Metode Kasèhadhân Populasi. Salaènna panèka, Kampus Sacramento, sè bukka' taon 1975, nyadiyâ'aghi program Sarjana Sains dâlem Keperawatan, Magister Konseling kalabân konsentrasi Terapi Pakabinan bân Kalowarghâ, tor Magister Pangajhârân sè èbhârengè kalabân kredensial ngajhâr. Salaènna jârèya, Universitas San Francisco jhughân maddhek pan-bârâmpan program akademik è San Jose City College bân Santa Rosa Junior College, mènangka bâgiyân dâri usaha maluwas aksès pendidikan tèngghi bâgi masyarakat è wilayah California Dâjâ. Sombher-sombher